సమంత, నాగచైతన్యల పెళ్లి కార్డు రెడీ
Highlights
అక్టోబర్ 6న సమంత-నాగ చైతన్యల వివాహం
గోవాలోని స్టార్ హోటల్ లో జరగనున్న వేడుక
వివాహ మహోత్సవ ఆహ్వాన పత్రిక సిద్ధం చేయించిన పెద్దలు
ఇప్పుడున్న ప్రేమ జంటల్లో టాలీవుడ్ హాట్ కపుల్ చైతూ సమంతాలదే క్రేజీ జంట. ఇప్పటికే ఎంగేజ్ మెంట్ జరుపుకున్న ఈ జంట అక్టోబర్ లో వెళ్లి చేసుకోనున్న సంగతి తెలిసిందే. ముందుగా అనుకున్నట్టుగానే నాగచైతన్య సమంత వివాహం అక్టోబర్ లోనే ఫిక్స్ అయింది. చైతూ సమంత ల నిశ్చితార్ధం జనవరి లో జరిగింది. వీళ్ల పెళ్లి ఎలా జరగబోతుందో.. వీళ్ల వెడ్డింగ్ కార్డు ఎలా ఉంటుందో.. ఎవరెవరిని పిలుస్తారో అని అంతా ఆసక్తిగా ఎదురుచూస్తున్నారు. మొత్తానికి వెడ్డింగ్ కార్డ్ రెడీ అయింది.
 
చైతూ సమంత సమంత పెళ్లి బట్టలను ప్రముఖ డిజైనర్ క్రిషా బజాజ్ డిజైన్ చేస్తున్నట్లు తెలుస్తోంది. ఇక సమంత పెళ్లి చీర గురించి ఒక ఆసక్తికరమైన సంగతి తెలిసిందే. పెళ్లిరోజు సామ్ కట్టుకోబోయే చీర చైతు అమ్మమ్మది. అంటే ప్రముఖ నిర్మాత డి. రామానాయుడు భార్య రాజేశ్వరిది. ఈ చీరను తాజాగా డిజైనర్ క్రిషా తనదైన స్టయిల్ లో మార్పులు చేస్తూ చీరపై బంగారు జరీ అంచు సొగసులు అద్దుతూ డిజైన్ చేస్తున్నట్టు తెలుస్తోంది. దగ్గుబాటి కుటుంబానికి చెందిన అలనాటి చీరను సమంత కోసం కానుకగా ఇస్తున్నారు. అలానే పెళ్లి నగలు కూడా ఓ ప్రముఖ జ్యూవెలరీ సంస్థ డిజైన్ చేస్తున్నట్టు తెలుస్తోంది. నగలు డైమండ్స్, కుందన్స్ తో తయారవుతున్నట్టు తెలుస్తుంది. సో చైతు సామ్ ల పెళ్లి రిచ్ నెస్ ఎలా వుంటుందో తెలుస్తోంది.
 
ఇక అంతా సిద్ధమైనా పెళ్లి వేడుకలో వెడ్డింగ్ కార్డ్ ది ప్రత్యేకత. బంధుమిత్రులను, గెస్టులను వివాహానికి చాలా గ్రాండ్ గా ఆహ్వానించాలని భావించి వీళ్లిద్దరి పెళ్లి శుభలేఖను రిచ్ గా వుండేలా సిద్ధం చేసారు ఇరు ఫ్యామిలీ పెద్దలు. గోవాలోని డబ్ల్యూ హోటల్ లో చైతన్య-సమంతల పెళ్లి వేడుక జరగనుంది. క్రిస్టియన్ హిందూ సంప్రదాయాల్లో 2 రోజుల పాటు ఈ పెళ్లి జరగనుంది. ప్రీ-వెడ్డింగ్ వేడుకను కూడా ఈ 2 రోజుల్లోనే పూర్తిచేయాలని నిర్ణయించారు.
ఇక పెళ్లి వేడుకకు ఎక్కువ మంది కాకుండా అతి కొద్ది మందిని మాత్రమే పిలుస్తారని సమాచారం. వివాహం జరిగిన అనంతరం హైదరాబాద్ లో ప్రత్యేకంగా రిసెప్షన్ ఏర్పాటు చేయనున్నారు. ఈ రిసెప్షన్ కు సినీ-రాజకీయ ప్రముఖుల్ని ఆహ్వానించాలని నిర్ణయించారు.
ఇక చైతూ-సామ్ ల పెళ్లి కార్డు ఎలా ఉందో మీరే చూడండి.